Éyɔŋ ǹkúkúmá Arad, mǎn Kanǎŋ yǎ á ngábə́ tɔá á Negɛ̂v, a ngáwóg naa Ísraɛ̂l ǎ ngázu yǎ á zēn yā Atarim, ńdɔ a ngátsag Ísraɛ̂l bitá, a bǐ bə̄vɔ́g mīńkóm. 2Ńdɔ̄ hḿ Ísraɛ̂l a ngálíg Ńtondôbə mə́tīŋ mā nâ: “Ngə́ ō və́ mā áyɔŋ dí á mɔ́, mayi mǎn ndámǎn bə̄tísɔn bábá.” 3Ńdɔ fɔ́ɔ́ Ńtondôbə a ngáwóg kíŋ Īsraɛ̂l, a və́ bɔ Bəkananít á mɔ́. Ńdɔ̄ bə́ ngáman bɔ́ wé, bə́ mān fə ndámǎn bə̄tísɔn bábá. Bə́ yōlé ábōdā sí tē nâ: Horma.